Document ID: 32010R0726
Publication Date: 2010-08-12

Title and Content:
UREDBA KOMISIJE (EU) št. 726/2010
z dne 12. avgusta 2010
o spremembi Uredbe (ES) št. 917/2004 o podrobnih pravilih za izvajanje Uredbe Sveta (ES) št. 797/2004 o ukrepih za izboljšanje splošnih pogojev za proizvajanje in trženje čebelarskih proizvodov
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 110 v povezavi s členom 4 Uredbe,
ob upoštevanju naslednjega:
(1)
Uredba Komisije (ES) št. 917/2004 (2) določa potrebne določbe za izvajanje čebelarskih nacionalnih programov, določenih z Uredbo (ES) št. 1234/2007. Finančni prispevek Skupnosti za te programe temelji na skupnem številu panjev v vsaki državi članici, navedenem v Prilogi I k Uredbi (ES) št. 917/2004.
(2)
V sporočilih držav članic o posodobitvah strukturnih podatkov o položaju v sektorju, kot je določeno v členu 1(a) Uredbe (ES) št. 917/2004, je bilo spremenjeno število panjev.
(3)
Uredbo (ES) št. 917/2004 je zato treba ustrezno spremeniti.
(4)
Ker člen 2(3) Uredbe (ES) št. 917/2004 določa 31. avgust za zadnji dan za izvedbo ukrepov iz čebelarskih programov za leto, za katerega veljajo ti ukrepi, mora ta uredba veljati od tržnega leta 2010/2011.
(5)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Priloga I k Uredbi (ES) št. 917/2004 se nadomesti z besedilom iz Priloge k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Prvič bo veljala za programe, ki pokrivajo tržno leto 2010/2011.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. avgusta 2010

Classification:
Level 1 Topics: 100158
100147
100144
100156
Level 2 Topics: 100250
100260
100175
100196
Level 3 Topics: 13
711
4017
2481
All Topics: 13
1465
2115
5127